354 
nes hae 3 posteriores, non obstante staminum situ *), Paronychieis pro- 
pinquiores censeantur. 
Aizoon ita evidenter mihi videtur forma apetala germineque libero in- 
structa Mesembryanthemi, ut de hac re vix ulla foret dissentio, si nexum 
naturalem magis quam characteres respicerent systematici. Epidermis fo- 
liorum germinisque crystallis pariter nitet; gemmulae in funiculo elongato 
eandem omnino habent formam; sunt in Aizoo a placenta, in loculi 
parte superiore, ita pendula ut funiculus, exteriore latere gemmulae mediae 
adfixus, in raphen brevem descendat, micropyle sub sinu funiculi recepta. 
Staminum phalanges cum lobis perigonii alternae. Perigonium autem, ex- 
terne virens, intus coloratum, a germine liberum manet; tendentia vero ger- 
minis inferi a staminibus perigynis manifesta indicatur. 
Glinoide^ sunt Aizoideae corollatae. 
Ita evidenter cum prioribus cohaerent, ut ne sectione quidem eas di- 
stinxit Fenzl. Separatas posui ut gradus redderem evidentiores, quibus ab 
inferioribus ad superiores formas adscendit series. 
Augea Th., genus omnibus incertae sedis, an huc referenda? ovarium 
videtur liberum intra calycem urceolatum, gemmulae amphitropae, licet em- 
bryo demum rectiusculus; petala 5? 
Tetragonie^ sunt Aizoideae germine demum infero; gemmulis 
saepius in loculo solitariis. (Tab, XXV. fig. 14.) 
Carpellis saepe numerosis, gemmulisque in loculo solitariis ex una 
parte Phytolaccaceis proximae, ex altera in Mesembryanthemeas evidenter 
abeuntes. Habitu his magis convenientes. Gemmularum quoque forma ex- 
acte eadem, germen initio superum, denique semi-inferum; stamina cum 
lobis perigonii alterna etc. ut in Mesembryanthemeis. Fila telae conductri- 
*cis a sinu funiculi provenientia et ostium micropyles cingentia in Tetra- 
gonia ut in Phytolacca vidi. Sepala cum fructu increscentia et in cornua 
producta quandam cum Salsolaceis offerunt analogiam. 
Mesembryantheme^e sunt Tetragonieae corollatae. (Tab. XXV. f. 16.) 
Mesembryanthemearum cum Tetragonieis affinitatem plurimi hodierni 
agnoscere videntur. Revera praeter praesentiam aut defectum corollae vix 
ullam observo differentiam. Ex altera parte Portulaceis conveniunt et Cac- 
teis ipsa natura corollae ephemerae, post anthesin deliquescentis. Nexu 
naturali omnes cohaerere, haud dubitantum est. 
CACTEiE sunt Mesembryanthemeae, germine uniloculari. (Tab. 
XXV. fig. 17.) 
*) Portulaceas et Caryophylleas staminum positione vix dignoscendas 
monet A. Gray (Gen. FI. Bor. Am.); in speciebus triandris Molluginea- 
rum stamina non cum lobis perigonii alternant, sed cum carpellis 3. 
t 
